Държавен вестник, бр. 107, 2024 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  107
осведомяване могат да изпращат в комисията 
въпроси към кандидата, които да му бъдат 
поставени. Анонимни становища и сигнали 
не се разглеждат. Въпросите се съобщават на 
кандидатите в писмен вид не по-късно от 24 
часа преди началото на изслушването. Стано­
вищата се публикуват на интернет страницата 
на Народното събрание в срок до три дни от 
получаването им при спазване изискванията 
за защита на личните данни.
(5) Предложенията за избор се разглеждат 
от постоянна комисия на Народното събрание, 
която изслушва кандидатите, които отговарят 
на изискванията на закона, като председателят 
на комисията е длъжен да покани кандидата да 
отговори на поставените по реда на ал. 4 въпро­
си. Комисията внася доклад, който обобщава 
резултатите от изслушването. Изслушването 
е публично.
(6) Докладът по ал. 5 съдържа заключение 
на комисията за изпълнението на минималните 
законови изисквания за заемане на длъжността 
от всеки от кандидатите, както и за наличието 
на данни, които поставят под съмнение нрав­
ствените качества на кандидата, неговата компе­
тентност, квалификация, опит и професионални 
качества. В доклада се отчитат и наличието 
на специфична подготовка, мотивацията, пуб­
личната репутация и обществената подкрепа 
за съответния кандидат. Комисията може да 
изисква допълнителна информация както от 
кандидата, така и от съответния компетентен 
орган. Докладът съдържа и информация за 
поставените към всеки кандидат въпроси, на 
които кандидатът не е дал отговор.
(7) Докладът по ал. 5 се предоставя на на­
родните представители не по-късно от 7 дни 
преди заседанието, на което ще бъдат гласувани 
кандидатурите, и се публикува на интернет 
страницата на Народното събрание.
(8) Народното събрание приема процедур­
ни правила за условията и реда за предлагане 
на кандидатите, представянето и публичното 
оповестяване на документите и изслушването 
на кандидатите в съответната комисия, както 
и процедурата за избирането им от Народното 
събрание. Проектите на правилата се изработват 
и внасят в Народното събрание от компетент­
ната за всеки избор постоянна комисия.
Чл. 90. (1) Когато Конституционният съд 
е определил Народното събрание като заин­
тересована страна по конституционно дело за 
оспорване на закон или друг акт, председателят 
на Народното събрание уведомява незабавно 
водещата комисия.
(2) Водещата комисия може да приеме ста­
новище до Конституционния съд в 14-дневен 
срок. В този случай в становището задължи­
телно се отразяват мотивите на Народното 
събрание за приемането на акта, оспорен пред 
Конституционния съд.
(3) Председателят на Народното събрание 
изпраща становището на Конституционния съд.
Чл. 91. (1) Ако Конституционният съд със 
свое решение обяви отделен закон или друг акт 
или част от него за противоконституционен, 
Народното събрание урежда възникналите 
правни последици в срок до два месеца от 
влизането в сила на решението.
(2) При постъпване на решение по ал. 1 
председателят на Народното събрание го съоб­
щава на първото заседание след постъпването 
му и разпределя решението в тридневен срок 
между неговите комисии според техния предмет 
и определя водеща постоянна комисия.
(3) Комисиите разглеждат и обсъждат ре­
шението по ал. 1 и представят предложение по 
него, а водещата комисия предлага и проект 
на решение на Народното събрание относно 
действията за уреждане на правните последици 
от прилагането на обявения за противокон­
ституционен акт не по-късно от два месеца от 
влизането му в сила.
(4) Проектът на решение на Народното 
събрание по ал. 3 се разглежда, след като 
Народното събрание изслуша становищата 
на комисиите, на които е разпределено ре­
шението на Конституционния съд. По време 
на разглеждането народните представители 
могат да правят предложения за изменения и 
допълнения на проекта за решение, предложен 
от водещата комисия.
Г л а в а  д е в е т а
ПАРЛАМЕНТАРЕН КОНТРОЛ
Раздел I
Въпроси, питания и разисквания по питанията
Чл. 92. (1) Народните представители от­
правят до министър-председателя, заместник 
министър-председател или до министър въпро­
си от актуален характер, които представляват 
обществен интерес и са в техния ресор на 
управление или засягат дейността на ръково­
дената от тях администрация.
(2) Към министър-председателя се отправят 
въпроси, които се отнасят до дейността на 
правителството.
Чл. 93. (1) Въпросите се отправят чрез пред­
седателя на Народното събрание в писмена 
форма най-късно 72 часа преди началото на 
заседанието, на което министрите следва да 
отговорят. Въпросите трябва да бъдат точно 
и ясно формулирани, да не съдържат лични 
нападки и обидни квалификации, да съдържат 
по един обособен въпрос и да бъдат подписа­
ни от народния представител. Когато народен 
представител задава въпрос, обобщен от сре­
щи и искания на граждански организации и 
граждани, това може да бъде отбелязано в 
писмения въпрос. Отговорът може да бъде 
устен или писмен. Отговорът е писмен, когато 
народният представител е изразил изрично 
писмено желание за това, когато се поставя 
въпрос, засягащ лични права или интереси, или 
когато отправените въпроси съдържат искания 
за предоставяне на подробни числови данни.